મેં મારા મિત્રને કહ્યું કે ઇન્ડિયામાં મોંઘવારી ખુબ જ વધી ગઇ છે. ત્યારે તેણે જવાબ આપ્યો અહિયા આવતા બધા લોકો કહે છે કે ઇન્ડિયામાં બધા લહેર કરે છે. હકીકતમાં મોંઘવારી તો તમને લોકોને લાગે છે કારણ કે એક ડોલરમાં પહેલા જે મળતું અને મઝા કરતાં તે દિવસો ગયા એટલે તમને મોંઘવારી વધારે લાગે છે. તમને લોકોને મનમાં ને મનમાં એવું થાય છે કે અહિયા મારી સાથેવાળા બધા લહેર કરે છે અને હું ત્યાં કેટલી મજુરી કરું છું, તે પણ રીટાયર્ડ થવાની ઉંમરે! ત્યાં જઈને હું ફસાઈ નથી ગયો ને એવી લાગણી તમને લોકોને થાય છે! હકીકતમાં બીજાની ચિંતા કરવા કરતાં પોતાની ચિંતા કરો. તમે તો સુખી છો ને? ધારો કે અહીના લોકો દુઃખી છે તો તમે કંઈ મદદ કરવાના છો? હું ચુપ થઇ ગયો!